
Zámer prenajať majetok
v zmysle ustanovenia § 9aa ods. 2 písm. e) zákona č. 138/1991 Zb. o majetku obcí v znení
neskorších predpisov
Mesto Trnava v súlade s ustanovením § 9aa ods. 2 písm. e) zákona č. 138/1991 Zb. o majetku obcí v znení neskorších predpisov a v znení § 3 ods. 5 písm. s) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej Zásady), zverejňuje zámer prenajať nájomnou zmluvou, z dôvodov hodných osobitného zreteľa:
· nehnuteľnosti, pozemky v k. ú. Trnava, parcela registra „C“ č. 682/4 – zastavaná plocha a nádvorie o výmere 416 m2, a parcela registra „C“ č. 682/5 – zastavaná plocha a nádvorie o výmere 66 m2 nachádzajúcich sa na Trojičnom námestí v Trnave, za cenu vo výške 3 000 eur.
Podľa zákona č. 138/1991 Zb. o majetku obcí v znení neskorších predpisov sa schvaľuje nájom majetku mesta podľa § 9aa ods. 2 písm. e) zákona ako prípad hodný osobitného zreteľa trojpätinovou väčšinou všetkých poslancov.
Dôvody hodné osobitného zreteľa v súlade so zákonom č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
· nájom pozemku, ktorým sa podporí všeobecne akceptovateľný verejnoprospešný účel, ktorý spočíva v rozšírení kultúrno-spoločenskej a návštevníckej ponuky mesta počas adventného obdobia a vo vytvorení jednotného, esteticky, environmentálne a organizačne koordinovaného vianočného priestoru v bezprostrednom kontakte s mestským podujatím Advent v Trnave 2026. Vzhľadom na to, že návštevníci medzi oboma bezprostredne susediacimi priestormi plynule prechádzajú, stanovené podmienky zabezpečia ich vzájomné vizuálne a organizačné prepojenie a jednotný štandard verejného priestoru.
Návrh na schválenie prenájmu majetku v zmysle vyššie uvedeného bude predložený na zasadnutie Mestského zastupiteľstva Mesta Trnava dňa 22.9.2026, ktorému prináleží definitívny súhlas pri nakladaní s majetkom mesta Trnava.
Zverejnené od 7.9.2026 do 22.9.2026.
V Trnave 7.9.2026
Spracovala: Ing. Zuzana Bodišová, OKS MsÚ v Trnave

